છેલ્લા ત્રણ દિવસથી દિવાળીની તહેવારોની શરૂઆત થઇ ચુકી છે. છેલ્લા બે દિવસથી બજારમાં તેજીનો માહોલ જોવા મળ્યો હતો. શહેરીજનોએ બજાર તરફ કુચ કરતા મંદીના માહોલનો છેદ ઉડયો હતો. તો બીજી તરફ તહેવારોની આ ભરમાર વચ્ચે બેંકોમાં પણ ટુંકુ વેકેશન પડી જતાં ખરીદીમાં મસગુલ શહેરીજનોએ એટીએમ તરફ નજર કરી નાણા ઉપાડવા દોડ મુકી છે. અમુક સ્થળોએ તો લાઇનો પણ જોવા મળી હતી જ્યારે હજુ ત્રણ દિવસ બેંક બંધ રહેવાની હોવાથી શહેરીજનોને આર્થિક વ્યવહાર એટીએમ પર નિર્ભર રહેશે. ત્યારે એટીએમમાં પણ નાણા ખુટી જવાની શકયતાઓ તોળાઇ રહી છે.